'मक्कळ नीदी मय्यम' असं कमल हसन यांच्या नव्या पक्षाचं नाव आहे. ज्याचा अर्थ आहे 'जन न्याय केंद्र'. 

एका भव्य समारंभात कमल हसन यांनी जेव्हा आपल्या समर्थकांसमोर त्यांच्या पक्षाचं 'व्हिजन' मांडलं, तेव्हा दिल्लीचे मुख्यमंत्री अरविंद केजरीवालही व्यासपीठावर उपस्थित होते. 

गेल्या काही दिवसांत हसन आणि केजरीवाल यांच्यातली जवळीक ही अनेकदा समोर आली आहे. 

कमल आणि रजनी एकत्र येणं शक्य आहे का?

कमल हसन यांच्या राजकारणातल्या प्रवेशानंतर राजकीय विश्लेषकांना आता एक गहन प्रश्न पडला आहे. 

कारण, सिनेमाच्या वाटेवरून राजकीय दुनियेत उतरण्याची घोषणा सुपरस्टार दाक्षिणात्य अभिनेते रजनीकांत यांनी देखील केली आहे. 

त्यामुळे भविष्यात रजनीकांत आणि कमल हसन यांच्या राजकीय वाटा एकत्र येणार का, हा प्रश्न अनेकांना पडू लागला आहे.

कमल हसन यांचे प्रशंसक त्यांना 'उलगा नायगन' म्हणजेच 'दुनियेचा हिरो' म्हणून संबोधतात. तर, रजनीकांत यांचे चाहते त्यांना 'थलाईवा' म्हणजेच 'बॉस किंवा नेता' म्हणतात. 

कमल हसन आणि रजनीकांत ही जोडी राजकारणात एकत्र आली, तर तिथल्या राजकारणाचा चेहरा बदलू शकतात. 

या आधीच्या मुख्यमंत्री जयललिता यांच्या निधनामुळे तामिळनाडूच्या राजकारणात एक पोकळी निर्माण झाली आहे. तसंच, माजी मुख्यमंत्री करुणानिधी यांच्या वाढत्या वयामुळे ते राजकारणात सक्रीय नाहीत.

अनेक वर्षांपासून तामिळनाडूच्या राजकारणाचा चेहरा ठरलेल्या या दोघांची जागा घेण्यास सध्या तरी कोणी तयार दिसत नाही.

एकत्र येणं अशक्य

मात्र, कमल हसन आणि रजनीकांत यांचं एकत्र येणं सोपं नाही. दोन्ही अभिनेते अनेक दशकांपासून सक्रीय आहेत. पण, त्यांनी सोबत एक-दोनच चित्रपट केले आहेत.

राजकारणात येण्याची दोघांची कल्पना चांगली आहे. पण, ते एकत्र येतील कसे? मुख्यमंत्रीपदाची खुर्ची सोडण्यास कोण तयार होईल? कमल हसनसाठी रजनीकांत खुर्ची सोडतील? का कमल त्यांच्यासाठी खुर्ची सोडायला तयार होतील? हा सत्तेचा विषय आहे. त्यामुळे कोणी कोणासाठी खुर्चीचा दावा सोडणार नाही. 

राजकारणाबद्दल दोघांच्या दृष्टीकोनातही बरचसं अंतर आहे. कमल हसन यांचा भर द्रविडी राजकारणावर आहे. द्रविडी विचारधारेच्या अनुषंगानेच वाटचाल करण्याचे कमल हसन यांनी निश्चित केले आहे. 

रजनीकांत भाजपसोबत जाणार?

दुसरीकडे रजनीकांत यांचा दृष्टीकोन वेगळाच आहे. त्यांची निती वेगळी आहे. त्यांचा कल उजवी विचारसरणी आणि हिंदुत्वाकडे आहे. 'अध्यात्मिक राजकारण'... \n\nवरील लेखासाठी मला एक चांगले शीर्षक द्या.
दृष्टिकोन : कमल हसन आणि रजनीकांत एकत्र का येऊ शकणार नाहीत?